La Generalitat construirà tres hospitals a València, Castelló i Alacant amb 1.100 llits
El govern de la Generalitat ha contractat la construcció de tres hospitals de campanya a València, Alacant i Castelló. Entre tots, tindran una capacitat total de 1.100 llits, dels quals mig miler seran disponibles d'aquí a quinze dies. Així ho ha anunciat el president Ximo Puig, després d'una videoconferència mantinguda amb la consellera de Sanitat, Ana Barceló. Puig ha destacat que l'objectiu d'aquesta mesura és 'dotar de la màxima seguretat a tot el sistema sanitari valencià'. 'Fins ara, els recursos són suficients per a atendre la demanda assistencial, però cal tenir planificats tots els escenaris per a anticipar-nos a les necessitats', ha assegurat. Els tres hospitals de campanya se situaran al costat d'un hospital de referència en les tres capitals de província.
Quan estaran disponibles els primers 500 llits?
d'aquí a quinze dies